Дворец на културата и спорта - Варна

ПОМОЩ, ЖЕНА МИ Е ЛУДА
2022-07-05 20:30 - 22:30 (Europe/Helsinki) | Летен Театър – Варна, Морска градина, Варна, Bulgaria
„ПОМОЩ, ЖЕНА МИ Е ЛУДА“ – комедия от Жан Барбие
Режисьор: Орлин Дяков
С участието на: Христо Гърбов, Петя Венелинова, Тихомир Благоев, Ясена Господинова, Йовко Кънев, Ивайло Спасимиров, Кристиана Ценкова
„Помощ, жена ми е луда“ е една от популярните комедии на съвременния френски драматург Жан Барбие. Представена е за първи път в парижкия театър „Театр дьо Нувоте”, където много сезони се е играла в препълнени зали. Семейните и служебни отношенияна на шеф на корпорация създават безкрайни комични положения, описани от автора в стила на изисканата френска комедия.

„Помощ, жена ми е луда“ – този вик на главния герой Жюлиен Валадие, шеф на важна корпорация, може да прозвучи и така „Помощ, объркаха живота ми!“. И как няма да го объркат, когато е обкръжен от твърде свадлива жена, от изкусителни секретарки, от способен, но твърде „нежен“ счетоводител и ред други атрактивни екземпляри, които забъркват водопад от адски смешни и забавни ситуации в ежедневието на фирмата. И горкият Жюлиен трябва да ги оправя.

Как действат герои, които не са намерили истинското си място в живота, как действат персонажи, които искат да прецакат другия, да му отнемат завоюваното? Народът го е казал: “Като стават за смях!”. В края на краищата те подреждат пъзела на житейските си стремления. Но преди това трябва да бъдат смешни, агресивни, зверски амбициозни. И тъкмо такива ни ги представя френският драматург Жан Барбие. И нас, зрителите, не ни остава нищо друго освен силно да се надсмеем над забавните ситуации, в които изпадат. А дали и ние не изпадаме в подобни? Тогава какъв вик надаваме? Може би: “Животът е луднал!”

“Аз пиша пиеси за разтуха на зрителя, предназначени да разсмиват хората, с респект към добрата традиция, без вулгарност и грубост. Мисля, че много по-трудно се пише комедия, отколкото драма”, споделя Жан Барбие.

Моноспектакъл на Александра Сърчаджиева
2022-07-04 20:30 - 23:00 | Летен Театър – Варна, Морска градина, Варна, Bulgaria
Премиера на моноспектакълът “На живо” на Александра Сърчаджиева – по текст на Яна Борисова и с режисьор Димитър Коцев-Шошо – син на легендарния Константин Коцев.
Новият театрален спектакъл „На живо“ е покъртителна и вълнуваща изповед на Александра Сърчаджиева, която всички смятат, че познават. Всекидневно тя се бори за правото си на любов, преодолява мъката от личните си загуби и води битки, за да бъде щастлива и да отгледа дъщеря си. И всичко това под безпощадните светлини на прожекторите.
София, 12 юни 2021 г. – Телевизионно студио. Прожекторите светят ярко към основия гост на най-гледаното предаване в ефира – актрисата Александра. Водещата Ева Ходор (в ролята Радена Вълканова) обстрелва Александра с безпощадните си въпроси, докато разговорът не се превръща в дълбока и прочувствена изповед. Една жена разказва бурите на живота си в телевизионното студио, докато вечерното небе навън се раздира и ехти от дъжд като потоп.
Всичко това ще преживеем в новия театрален спектакъл „На живо“ с участието на Александра Сърчаджиева, която този път ще изиграе себе си. Текстът на постановката е колаборация между Яна Борисова – един от най-значимите съвременни български драматурзи, и Александра, която в продължение на няколко месеца й разкрива своя живот. Режисьор на спектакъла е Димитър Коцев-Шошо, сценограф – Никола Тороманов, музиката е на Милен Кукошаров.

ДУЕТ РИТОН-ЮБИЛЕЕН ТУР 2022
2022-07-03 20:30 - 23:00 | Летен Театър – Варна, Морска градина, Варна, Bulgaria
Летен театър Варна
03.07.2022г. 20:30ч.

БЕБЕ ЗОНА FAMILY EXPO ВАРНА 2022
2022-07-03 10:00 - 16:00, 2022-07-02 10:00 - 2022-07-03 18:00 | Дворец на културата и спорта – Варна, Дворец на културата и спорта - Варна, Варна, Bulgaria
За втора поредна година Варна ще бъде домакин на специализираното търговско изложение за бебешки и детски стоки „Бебе Зона“.
Изложението ще се проведе на 2 и 3 юли в Двореца на културата и спорта – зала „Младост“.
През двата дни на изложението варненските семейства ще имат възможността да тестват и закупят продукти и услуги директно от водещите производители и вносители на бебешки и детски стоки у нас.
Посетителите ще могат да участват в над 30 томболи с награди осигурени от изложители и партньорите на изложението.
Изложението ще бъде с работно време от 10:00 до 18:00 ч. през първия ден и от 10:00 до 16:00 ч. на втория ден.
В рамките на изложението ще се проведе и благотворителната инициатива „От мама за мама“, която има за цел да подпомогне семейства в неравностойно положение на територията на област Варна.
Повече информация за програмата и изложителите очаквайте скоро в страницата на Бебе Зона и тук в събитието.
ВХОД: Свободен без предварителна регистрация!
***За допълнителна информация от страна на изложители и посетители на телефони: 0894406234 или на 0883100044
Очакваме Ви

Премиера Оркестър без име - Мюзикъл
2022-07-02 21:00 - 23:00 | Летен Театър – Варна, Морска градина, Варна, Bulgaria
ПРЕМИЕРА «ОРКЕСТЪР БЕЗ ИМЕ» – МЮЗИКЪЛЪТ БЕЗ КОЙТО НЕ МОЖЕМ!
Мюзикъл по филмовия сценарий на Станислав Стратиев

Сценичен вариант и постановка Борис Панкин
Диригент Страцимир Павлов
Сценография и костюми Петър Митев
Хореография Анастасия Неделчева
Художник осветление Лальо Христов
Мултимедия Константин Гарнизов, Ирина Радованова, Калоян Божилов

Със специалното уюастие на Михаил Петров в ролята на МИТАШКИ

В ролите:
Мариан Бачев – ВЕЛКО
Йоан Попов – ГОШЕТО
Николай Дограмаджиев – ПАВКАТА
Борислав Веженов – ФИЛИП
Димитрина Германова – ВАНЯ
Волена Апостолова – РЕНИ

Гост-солисти, солисти, балет и оркестър на Държавна опера Варна

Култовият филм прероден в мюзикъл!

В специална сценична адаптация на едноименния филмов сценарий на СТАНИСЛАВ СТРАТИЕВ, одобрена от наследниците на Царя на българската комедия.

33 актьори, 16 златни БГ хита на Васил Найденов, Тангра, Щурците, Сигнал, ФСБ, LZ и Силвия Кацарова, Кукери, Контрол, Тоника!

Българският мюзикъл за любов, море и… още нещо.

Васко Василев - Варна
2022-06-30 21:00 | Летен Театър – Варна, Морска градина, Варна, Bulgaria
Световноизвестния ни цигулар зарадва родните меломани като обяви летните си концерти в България за 2022 г. Следващите му срещи с българската публика ще са на 30 юни в Летен театър Варна, 2 юли – Летен театър Бургас и 5 юли на столичния стадион „Юнак“.
Преди това обаче феновете му имаха шанс да отпразнуват 51-годишнината му на патерици заедно с него. Това се случи на последния голям концерт в София, за който не се изискваше зелен сертификат. Той представи пред родната публика изцяло класическа програма, въпреки пандемичните ограничения, като събитието се проведе с ограничен капацитет. Шоуто се проведе в зала 1 на НДК “, а вълнението на виртуозния музикант от срещата с родните почитатели след толкова отменени и пренасочени концерти не можеше да бъде скрито.
Изключително внимание прикова към себе си с изпълнение без лък на „Пицикато полка“, което изпълни единствено с помощта на пръстите си. Целият концерт беше наситен с множество емоции, което наложи и кратка техническа пауза. На финала три пъти публиката връщаше Василев на сцената с дълги аплодисменти, а последният бис беше посрещнат на крака.

Премиера Шехерезада и Валпургиева нощ
2022-06-29 21:00 - 23:30 | Летен Театър – Варна, Морска градина, Варна, Bulgaria
Премиера „ШЕХЕРАЗАДА“ и „ВАЛПУРГИЕВА НОЩ“
Балет по музика на Николай Римски-Корсаков
Хореография Олга Панго
Диригент Бисера Чадловска
Гост-солисти, оркестър и балет на Държавна опера Варна
След триумфа на „Раймонда“ през август 2021 г., хореографката Олга Панго и диригентката Бисера Чадловска, отново представят във Варна една увлекателна история за любов, чест, вярност и саможертва. Арабската приказка за красивата Зобейда, съпруга на влюбеният в нея Султан Шахрияр, и неговият брат – Шах Заман, който е подозрителен към нейната вярност.

И
Балетна сцена от V д-вие на операта „Фауст“ от Шарл Гуно
Хореография Леонид Лавровский
Редакция Светлана Тоншева
Диригент Бисера Чадловска
Солисти, оркестър и балет на Държавна опера Варна
Историята разказва немско народно поверие – в нощта на 30 април към 1 май вещиците се срещат на върха на висока недостъпна планина и празнуват ежегодния си празник, събрани в кръг около Сатаната. Използвайки богат музикален език, композиторът е създал необикновено ярка танцова картина, която на много световни сцени придобива самостоятелен живот като едноактен балет. В ролята на Юноша ще се изяви премиер-солистът на Държавна опера Варна – Павел Кирчев, Дявол-изкусител – Марко ди Салво (Клер, или Ная) и 3 нимфи – Меган Рейд, Полин Фаже и Адриана Теранова.

Образцов дом №6
2022-06-28 20:30 - 23:00 | Летен Театър – Варна, Морска градина, Варна, Bulgaria
„ОБРАЗЦОВ ДОМ №6“ – комедия от Орлин Дяков
Русенският театър Сава Огнянов гостува във Варна, за да ви забавлява с една пиеса – със специалното участие на Мая Бежанска и Филип Аврамов!
Постановката „Образцов дом №6“ на 28 Юни от 20:30ч, в Летен театър.
Режисьор: Орлин Дяков
Сценография и костюми: Виолета Радкова
Музика: Пламен Мирчев – Мирона

Участват: Мая Бежанска, Филип Аврамов, Ивайло Драганов, Йовко Кънев, Катерина Борисова, Татяна Цветкова

Двама млади се обичат и искат да се оженят, но…
Момчето трябва да поиска ръката на момичето от бащата.
Така те влизат в този образцов дом,в който бабата е концертираща виолончелистка, бащата – запален рибар, майката – домакиня, а брата – влюбен в мобилните телефони.
Дали ще се оженят и този дом ще е толкова образцов?
Ще разберете ако гледате най-новата комедия „Образцов дом №6“

Пак съм у дома - Концерт на Кичка Бодурова
2022-06-27 20:30 - 23:00 | Летен Театър – Варна, Морска градина, Варна, Bulgaria
На 27 юни от 20.30 часа, Летен театър
„ПАК СЪМ У ДОМА“ – КОНЦЕРТ НА КИЧКА БОДУРОВА
Николай Томов – китари, Петър Попов – клавишни, Група Мистик
Специален гост: Мими Иванова
Кичка Бодурова – искрена, земна, обичана! Искрена и земна ще бъде и на лятната среща със своите почитатели.
„Очаквам срещата с моите почитатели за да изживеем отново мигове, които само ние си знаем какви са“, сподели звездата.
Кичка Бодурова се радва на всенародна обич но във Варна концертите винаги са минавали със специален заряд. Не случайно историята напомня легендарните 5 поредни концерта преди години именно в морската столица.
Това лято, Кичка Бодурова заедно с организаторите от театър „Българан“ са убединили усилия и гарантират, че срещата ще бъде по-вълнуваща от всякога, съпроводена с прекрасните хитове на звездата на брега на морето в прекрасния Летен театър във Варна.
В плейлистата на предстоящото събитие са включени популярни хитове, които ще направят обстановката неописуема от емоции, любов и веселие. С две думи – незабравима вечер. Както винаги…

"Севилският бръснар"
2022-06-25 20:30 - 22:30 | Летен Театър – Варна, Морска градина, Варна, Bulgaria
Докоснете се до магията на красивото изкуство, наречено опера, с предложението на Държавна опера – Бургас.
„Севилският бръснар“ на 25 Юни от 20:30ч, в Летен театър – Варна

Премиера Брилянтин - Мюзикъл
2022-06-23 21:00 - 23:00 | Летен Театър – Варна, Морска градина, Варна, Bulgaria
Премиера „БРИЛЯНТИН“ – РОКЕНДРОЛ МЮЗИКЪЛ В СТИЛА НА 50-те ГОДИНИ
Мюзикъл от Джим Джейкъбс, Уорън Кейси и Робърт Стигууд
Режисьор Сребрина Соколова
Диригент Страцимир Павлов
Сценограф Иван Токаджиев
Художник костюми Ася Стоименова
Хореограф Надя Димокова
3D mapping –Тодор Тодоров

В ролите:
ДАНИ – Велин Михайлов
САНДИ – Лилия Илиева, Марина Георгиева
БЕТИ – Волена Апостолова, Моника Иванова
КЕНИКИ – Даниел Христов, Светлозар Начев
ДУУДИ – Йоан Попов, Калоян Лулчев
СЪНИ – Георги Тодоров, Тихомир Трифонов
РОДЖЪР – Борис Атанасов, Георги Иванов
ФРЕНЧИ – Зои Бошнакова, Кристина Топалова
МАРТИ – Антония Кундакова, Ирен Лазарова
ДЖАН – Мойра Янкова, Николета Велчева
ПАТИ – Василена Кънчева, Мария Анастасова
МИС ЛИНЧ – Антоанела Петрова
ТРЕНЬОР – Илко Захариев, Николай Димитров
ВИНС ФОНТЕЙН – Нейчо Петров – Реджи
ДЖОНИ КАЗИНО – Лев Караван
ЮДЖИЙН – Даниел Христов, Георги Иванов
ЧА-ЧА ДЕ ГРЕГОРИО – Лилия Илиева, Марина Георгиева
ТИЙН АНГЕЛ – Йоан Попов, Калоян Лулчев
Участват още: Кристалена Стоянова, София Лулчева

Балет и оркестър на Държавна опера Варна

„Мюзикълът „Брилянтин“, създаден преди точно 50 години от Джим, Джейкъбс, Уорън Кейси и Робърт Стигууд, е вдъхновен от субкултурата на Грийзърите, възникнала през 50те – 60те години на 20 век. Символ на свободното мислене, с пълна липса на лицемерие и престореност, тази субкултура печели голяма популярност, както В САЩ, така и в Европа. В началото този мюзикъл е обявен от пуританската американска общественост като „ груб, агресивен, вулгарен…“ Следва преработване и тази характеристика е смекчена. Най-голяма популярност мюзикълът печели, след екранизацията му в киното с участието на Джон Траволта и Оливия Нютън Джон.
Действието в мюзикъла се развива в края на 50те години на 20 век, в Чикаго Илинойс. Запознава ни с ежедневието, проблемите и радостите на десет тийнеджъри от гимназия Райдел. Те са на прага на завършването си и в тази връзка, свързаните проблеми като тийнеджърска бременност, насилие на банди, натиск от връстници, е естествена основа на драматургията. Въпреки тази сложна и сериозна проблематика, мюзикълът се възприема изключително леко и забавно, благодарение на своята музика и действен хумор в диалозите.
Именно със своята проблематика, този мюзикъл звучи актуално при всяко поколение. Конфликтът между желанието да се живее пълноценен живот на възрастните и липсата на житейски опит, е заложен в механизма на израстването на човека. Главните персонажи са уникални, цветни и различни. Основен проблем на социума е, как тази човешка цветност и уникалност, да се впише в цялото, в общото, да запази индивидуалността си и с това да не разруши общността. Този проблем е и в основата на концепцията на нашата постановка. В мюзикъла БРИЛЯНТИН се крие отговорът и решението. Спектакълът завършва с песента „Да вървим заедно“ – само чрез приятелство, разбиране, емпатия, всеки може да е верен на себе си и няма нищо против различността на другия. Тази индивидуалност е в основата на изграждане на характера на героите, показан чрез всеки структурен елемент на нашата постановка – текст, мизансцен, хореография, костюм, декор, музика . Всеки един от тези елементи, създават уникалността на този вечно актуален мюзикъл, носещ радост, светлина, веселие, оптимизъм – все неща към които винаги ще се стремим и от които винаги ще имаме нужда.“
Сребрина Соколова
Режисьор

Отчаяни съпрузи
2022-06-19 20:00 - 22:30 | Летен Театър – Варна, Морска градина, Варна, Bulgaria
ОТЧАЯНИ СЪПРУЗИ
19 ЮНИ – 20:00 Летен театър, Варна

КОГАТО ОГЪНЯТ НЕ ГАСНЕ
2022-06-17 20:30 - 22:30 | Летен Театър – Варна, Морска градина, Варна, Bulgaria
КОГАТО ОГЪНЯТ НЕ ГАСНЕ

35 години
Детски танцов ансамбъл „Зорница“

фолклорен танцов спектакъл
С участието на Фолклорен танцов театър „Родина“
17 юни 2022г.
Летен театър – Варна
20:30ч
Вход 5лв.
Билети ще се продават на касата
на Народно читалище „Отец Паисий – 1934г.“ от 06.06.2022г.

Джани Скики и Мантията
2022-06-16 21:00 - 23:00 | Летен Театър – Варна, Морска градина, Варна, Bulgaria
„Мантията“ и „Джани Скики“ опери от Джакомо Пучини
Гостува OPERA ROMANA CRAIOVA Румъния
Диригент – Джана Фрата
„Мантията“ с режисьор – Крис Катена
„Джани Скики“ с режисьор – Една Гарабедян
Опера Крайова ще представи две едноактни опери от Джакомо Пучини, част от неговия триптих – трагичната „Мантията“, лиричната „Сестра Анджелика“ и комичната „Джани Скики“, които се оценяват като върховно постижение в неговото творчество. “Мантията“ и „Джани Скики“ ще прозвучат под диригентството на Джана Фрата – пианист, диригент, композитор и режисьор, носителка на титлата Рицар на Италианската република (2009 г.) за международните си постижения.
Режисьорът Крис Катена (Кристиан Франческони) е многожанров артист, режисьор, артистичен директор и вицепрезидент на IUMA Management Worldwide. През 2019 г. той постави на сцената на Варненска опера мюзикълът „Уестсайдска история“, който и до днес се радва на огромен успех.
Една Гарабедян е от арменски произход, родена в Америка. Мецосопран със завидна кариера, тя е и основател на Калифорнийската оперна асоциация, оперен режисьор и преподавател по вокално майсторство в няколко американски университета – Американския университет, Калифорнийския държавен университет, Фресно, Университета на Северен Илинойс и Университета на Сан Франциско.

Михаела Филева турне 2022
2022-06-15 21:00 - 23:00 | Летен Театър – Варна, Морска градина, Варна, Bulgaria
Михаела Филева турне 2022

15 ЮНИ – 21:00 Летен театър, Варна

Цеца Величкович с голям концерт във Варна
2022-06-15 20:00 - 22:00 | Дворец на културата и спорта – Варна, Дворец на културата и спорта - Варна, Варна, Bulgaria
Най-голямата звезда на балканската музика – Цеца Величкович гостува отново в България. Тя ще изнесе голям концерт на 15 юни 2022 г. в зала “Конгресна” на Дворец на културата и спорта – Варна, с начало в 20:00 ч., научи Moreto.net Легендарната сръбска звезда ще отбележи 35 години на сцена с грандиозно балканско парти в началото на лятото.
Изпълнителката на вечните „Кукавица” и “Trepni” ще представи пред хилядите си български почитатели, най-доброто от впечатляващата си музикална кариера, до днес. На 15 юни ще звучат едни от най-големите й хитове, сред които – „Zabranjeni grad” „Zaboravi“, „Pile“, „Maskarada“, „Beograd“, „Lepi grome moj”, „Gore od ljubavi“, „Lepotan”, „Tacno je“, „Dokaz“ и много други.
Цеца Величкович обещава незабравимо шоу и големи изненади за всички присъстващи на концерта в морската ни столица, на 15 юни.

https://palaceofvarna.com/wp-content/uploads/2022/03/1654760161934448-1.mp4

70 години - ДФА ФИЛИП КУТЕВ
2022-06-14 21:00 - 23:00 | Летен Театър – Варна, Морска градина, Варна, Bulgaria
70 години Държавен Фолклорен Ансамбъл „Филип Кутев“

Основаният през 1951 година от композитора Филип Кутев ансамбъл възражда, съхранява, творчески интерпретира и популяризира българската фолклорна култура с концерти в целия свят.
70-годишната история на държавния фолклорен ансамбъл „Филип Кутев“ ни е дала многобройни поводи за гордост, а всяка нова негова изява е истински празник.

Проведените последователни три концерта с три различни програми в средата на февруари в зала 1 на Национален дворец на културата, гарантира успех и в националното турне на емблемата на фолклорното изкуство и през 2022 година.

В състав с над 80 души екип, националният ни фолклорен ансамбъл ще реализира юбилейни концерта извън град София като в първата група са градовете Шумен на 7 април с участието на ДТА „Веселяче“, Велико Търново на 8 април и Русе на 9 април със специалното участието на ФТТ „Найден Киров“.
През месец юни следват градовете Добрич на 15.6 с участието на ПФА „Добруджа“, град Варна на 14.6 и град Бургас на 17.6 със специалното участие на ПФА „Странджа“. На 2 юли ще гостуваме на град Сандански в летен театър.
Специален гост-солист в концертите в Добрич и Варна ще бъде победителката в Гласът на България – Петя Панева.
През месец септември предстоят концерти на 27.9 на Античен театър в град Пловдив и на летен театър в град Хасково на 29.9.
Пролетните концерти са с начало 19.00 часа, летните от 21.00 ч., а през септември от 20.00 ч.
Юбилейната година ще завърши на 4 декември с четвърти концерт в зала 1 на НДК и четвърта различна програма, след трилогията през февруари.

Генерален спонсор на националното турне е АЕЦ Козлодуй.
С изключителната подкрепа и съдействие на Министерство на културата.

Докоснете се до внушителните гласове, магнетичните музиканти и виртуозните танцьори на ДФА “Филип Кутев”!
Бъдете част от празничните концерти!

Специално за юбилея входа за деца до 10 години е безплатен, но без седящо място!

Коса - Мюзикъл
2022-06-13 21:00 - 23:00 | Летен Театър – Варна, Морска градина, Варна, Bulgaria
„КОСА” – Американският племенен любовен рок мюзикъл
Либрето и стихове ДЖЕРЪМ РАГНИ и ДЖЕЙМС РАДО, Музика ГАЛТ МАКДЪРМOТ, Продуциран на Бродуей от МАЙКЪЛ БЪТЛЪР
Превод и режисура БОРИС ПАНКИН Диригент СТРАЦИМИР ПАВЛОВ Хореография АНАСТАСИЯ НЕДЕЛЧЕВА Ас. хореограф ГЕРГАНА КАРАИВАНОВА Сценография ИВАН ТОКАДЖИЕВ Костюми ПЕТЪР МИТЕВ Мултимедия КОНСТАНТИН ГАРНИЗОВ, ИРИНА РАДОВАНОВА, КАЛОЯН БОЖИЛОВ Художник осветление ЛАЛЬО ХРИСТОВ
В ролите: ДЖОРДЖ БЪРГЪР – Мариан Бачев КЛОД ХУПЪР БУКОВСКИ – Борислав Веженов ШИЙЛА ФРАНКЛИН – Десислава Николова ДИОН – Нора Караиванова УУФ БАШЪМ – Йоан Попов
С гласа на – Мариан Маринов
Гост – солисти, солисти, оркестър и балет на Държавна опера Варна.
Мюзикълът “HAIR”/“КОСА”, създаден през 1967 г. от безработните актьори Джеръм Рагни и Джеймс Радо и композитора Галт МакДърмот, е сред 10-те най-успешни мюзикъли за всички времена със своите 1742 представления на Бродуей и стотици постановки по целия свят в продължение на 54 години. “HAIR” е и първият мюзикъл, композиран изцяло в стила на рок музиката, като дава началото на нова тенденция в световния мюзикъл. Животът на мюзикъла започва на Оф Бродуей, в Пъблик Тиътър на Джоузеф Пап. Година по-късно продуцентът Майкъл Бътлър го пренася на Бродуей. За времето си той е див експеримент, който шокира и омагьосва зрителите, вбесява политиците и бива забранен в два щата. Знаменитият филм на Милош Форман прави съпричастни към магията на “HAIR” десетки милиони хора от всички континенти. Той запленява света с рок звученето си, вълнуващото усещане за свобода и вихрещия се бунт срещу статуквото. Днес “HAIR” е символ на това страстно време и духа на това уникално поколение. Шест от песните на мюзикъла са в Топ 100 на «Билборд» за най-велилите хитове на 20-ти век. Освен удивително забавление, този мюзикъл отразява сблъсъка на младите с възрастните, секса, любовта, наркотиците, расизма, войната, пресъздадени с талант, остроумие, дълбочина и емоция по начин, който няма прецедент във времето.

Международна изложба на котки
2022-06-12 10:00 - 18:00 | Дворец на културата и спорта – Варна, Дворец на културата и спорта - Варна, Варна, Bulgaria
Скъпи приятели.
Каним Ви да посетите Международна изложба на котки , която ще се проведе на 11 и 12 юни 2022 г., в град Варна в „Двореца на културата и спорта“, организирана от Съюза на фелинолозите гр. Варна. Участващите котки ще се оценяват от международни експерти по всички породи.
Заповядайте при нас, за да се потопите в прекрасния свят на котките. Ще имате възможност да видите различни породи котки, включително редки и екзотични видове, както и ако някой пожелае би могъл да си купи коте.
Елате с цялото семейство и ще се заредите с положителни емоции – 100%.
Цена на билета:
Възрастни – 6 лв.
Деца – 3 лв.
За пенсионери и хора с увреждания – безплатен
Често задавани въпроси:
1. Възможно ли е да правите снимки по време на изложбата?
– Да, можете да правите снимки по време на изложението, без да използвате светкавица!
2. Мога ли да си купя коте на изложбата?
– Да, изложбата ще включва котенца от различни породи и Вие можете да си изберете домашен любимец според Вашите предпочитания.
3. От колко до колко ще бъдат отворени вратите за посетители?
– За посетителите изложбата е от 11:00 – 18:00, за да научите повече за програмата на изложба посетете сайта ни www.felinologybg.com
По време на изложбата собственикът представя домашния си любимец индивидуално на съдията, който оглежда и изготвя отчет за нейните силни и слаби страни на оценъчен лист. На този лист се посочва порода, цвят, пол, възраст и клас, в който се състезава котката. След попълването на този оценъчен лист, се дава оценка и титла от експерта, че има съответните качества според стандарта. На всички участници в края на изложбата се раздават оценъчни листове.
Нашата изложба е незабравим празник за цялото семейство. По време на изложбата ще бъдат организирани конкурси, а през това време родителите могат да се възползват от възможността да задават въпроси на специалистите, относно отглеждане и развъждане на котки.
Регистрация за международна изложба е достъпна на сайта :
https://www.wcfcatonline.com/show-calendar?year=2021&month=7
Разбирам, че всички сме заети и ангажирани, но нека да бъдем по организирани и да не отлагаме за последния момент
За допълнителни въпроси на телефон :
0886627155
Светлана Йоргова
0878391133
Алина Ингор

Държавно първенство по художествена гимнастика
2022-06-12 08:00 - 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Държавно първенство по художествена гимнастика
ДМВ ДО 10 Г./ДМВ
МНОГОБОЙ И ФИНАЛИ
Дата: 9-12 ЮНИ 2022г.

Зала Конгресна – „Дворец на културата и спорта“

Спектакълът се измества - Жените на Пучини - Мултимедиен концерт
2022-06-11 21:00 - 23:00 | –
Спектакълът се измества на Основна сцена, Държавна опера Варна.
Поради неблагоприятната метеорологична прогноза спектакълът се измества на Основна сцена, Държавна опера Варна.
Опера в Летния театър стартира на Основна сцена заради неблагоприятното време!„Жените на Пучини“ – мултимедиен концерт/ “Puccini’s Women” – Multimedia concert се измества от Летния театър на Основна сцена, в обявения предварително ден и час – 11 юни, 21.00, Държавна опера Варна.

„Гранд Тенори Гала” – концерт – спектакъл с най-хубавата италианска музика!
Диригент Лоренцо Бизарри
Режисьор Сребрина Соколова

Солисти:
Фабио Армилиато
Джани Лечезе
Иван Момиров
Валерий Георгиев
Даниел Дамянов
С оркестър на Държавна опера Варна

В програмата популярни песни и арии от известни италиански композитори: Дж. Верди, Дж. Пучини, П. Маскани, Р. Леонкавало и др.
Петима тенори на сцената на Варненска опера!
Фабио Армилато, Джани Лечезе, Иван Момиров, Валерий Георгиев и Даниел Дамянов с най-хубавата италианска музика!
Роден в Болоня, ЛОРЕНЦО БИЗАРИ (Lorenco Bizzarri) завършва Консерваторията в родния си град със специалност пиано (1973), Royal Philharmonic Academy, също в Болоня, със специалност оперна режисура и оперно пеене (2001). Продължава обучението си в Консерваторията на Ферара с хорово дирижиране (2003), завършва и Консерваторията в Парма със специалност оркестрово дирижиране (2007), участва в редица майсторски класове на именити диригенти.
След като привлича вниманието на критиката като финалист на конкурса за млади диригенти в Сполето (2006), е избран да дирижира оркестъра „Бойто“ в коледния концерт на Ватикана, излъчван в цял свят. Работи с известни италиански и чуждестранни оркестри, партнира си с имена като Микеле Пертузи, Андреа Бочели, Пласидо Доминго, Зубин Мета и др.
Дирижира спектакли в Duse Theatre Болоня, Michelangelo Theatre Модена, Municipal Theatre Ферара, Carlo Felice Theatre Генуа, диригент на Оркестър „Тосканини“ в Парма, Оркестъра и Хора на Оперния фестивал във Флоренция, музикален директор на Parma ОперАрт и на оперния фестивaл Reggia di Colorno Парма.
В репертоара му влизат: „Любовен еликсир“, „Кармина Бурана“, „Севилският бръснар“, „Травиата“, „Бохеми“, „Тоска“, „Манон Леско“, “Риголето“, “Мадам Бътерфлай“, „Набуко“, „Фалстаф“, „Симон Боканегра“, „Трубадур“, „Дон Паскуале, „Лучия ди „Ламермур“, „Селска чест“, „Дон Жуан“, „Стабат Матер“, Деветата симфония на Бетовен, Реквием (Верди, Моцарт), „Te Deum“ и др.

Звездният тенор Фабио Армилиато е един от най-обичаните италиански певци,
aплодиран на най-престижните оперни сцени – Метрополитън Опера, Ла Скала, Монте
Карло, Парижката опера, Японската национална опера, Ковънт Гардън и други.
Джани Лечезе е ученик на тенорите Уилям Матеуци и Леоне Магиера. Дебютира в
„Палячи“ (Леонкавало) в оперните сезони в Пиза, Гросето, Маса Маритима,
Пескара, Витербо и на оперни фестивали. Международната му кариера го
изпраща от Китай, Индонезия, Англия, Полша, Кипър, България, Румъния,
Франция, Чехия до Япония, преминавайки през пет континента с голям успех. Той
е пял на една сцена със звезди като Катя Ричарели, Карло Коломбара, Пипо Баудо, Пиетро Бало и др. В репертоара му влизат теноровите партии на „Травиата“, „Риголето“, „Тоска“, „Бохеми“, „Набуко“, „Джани Скики“, „Мефистофел“, „Мадам Бътерфлай“, „Селска чест“, „Палячи“, „Бал с маски“, „Кармен“, „Уестсайдска история“ и много други. Удостоен е с награда „Ербе 2011“ на “Fondazione Verona per l’Arena” като „тенор от ново поколение“ във Верона. От 2018 г. е артистичен директор на фестивала „OLTRE LIRICA MUSIC“ в Пулия.
В брилянтния състав от солисти в „Гранд Тенори Гала“ са и три утвърдени имена от българската
сцена с международно признание – златните гласове Иван Момиров, Валерий Георгиев
и Даниел Дамянов.
Иван Момиров завършва Държавната музикална академия „Проф. Панчо Владигеров” в класа на проф. Асен Селимски. Едва на 21 години дебютира на сцената на „Дойче Опер” – Берлин с ролята на Владимир от операта „Княз Игор”. Същата година оперната легенда Гена Димитрова му отправя покана за участия в честването й в галаспектаклите на операта „Набуко” на сцената на Софийската опера. Непосредствено след това, концертира в Златната зала „Музикферайн” – Виена редом до оперния колос Николай Гяуров. Следват специалната награда на Хосе Карерас от конкурса „Хулиан Гаяре” – Памплона, както и покана за участие в конкурса на Пласидо Доминго – „Опералия” 2000 г. Дебютът на сцената на оперния театър в Монте Карло в ролята на Де Грийо от „Манон” на Масне, както и поредицата концерти в Италия в памет на световноизвестния испански тенор Алфредо Краус му откриват пътя към световните оперни театри – Лондонската „Ковънт Гардън”, Римската опера, „Карло Феличе” – Генуа, „Опера Бастий” – Париж, „Марийнски театър” – Санкт Петербург, „Сан Карло” – Лисабон и др. Гостува на оперните фестивали в Баден – Баден, „Звездите на белите нощи” – Санкт Петербург, Верди фестивала в Парма, фестивалът на Валерий Гергиев в Ротердам.
Завършва ДМА „Панчо Владигеров“ в София с две специалности – валдхорна в класа на проф. Ст. Кънчев през 2000 г. и оперно пеене в класа на проф. Иванка Нинова през 2006 г. От 1998 до 2009 работи като солист-оркестрант в НМТ „Стефан Македонски“ София. През тези години свири в няколко филхармонични и оперни оркестри в България.
Валерий Георгиев започва солистична кариера като певец през 2010 г.. Дебютира в ролята на Херцога от „Риголето“ на сцената на операта в Крайова, Румъния. От 2012 г. е солист на Държавна опера Варна. За 10 години успява да дебютира и изпее почти целия централен теноров репертоар на оперния театър.Гостува във всички оперни театри и фестивали в страната, включително в Софийска филхармония и оркестъра на БНР, с които прави записи. Гастролира на редица европейски сцени, както и в Япония, Китай и Южна Корея. Работи с диригентите: Борис Хинчев, Руслан Райчев, Михаил Ангелов, Борислав Иванов, Георги Димитров, Иван Кожухаров, Иван Ангелов, Найден Тодоров, Григор Паликаров, Емил Табаков, Хосе Кура, Феликс Бендер, Гарсиа Калво, Алдо Сизилло и др.
През 2014 г. печели награда от конкурса „Вива Верди“ в София.
През 2016 г. на фестивала в Белинцона, Швейцария сопраното от световна величина Катя Ричерели му поверява ролята на Калаф от операта „Турандот“ и му предвещава бляскаво бъдеще. Следват няколко спектакъла на престижни фестивали в Италия и Швейцария. На един от спектаклите на операта „Кавалерът на розата“ от Рихард Щраус в град Кемниц, Германия, присъства бившият директор на Виенската Щатсопера и импресарио Йоан Холендер, който лично го поздравява с думите, че е чест за всеки голям оперен театър да има такъв тенор за тази толкова трудна партия. За Валерий Георгиев Хосе Кура казва „Работата ми с Валерий Георгиев като Де Грийо беше неочаквана изненада. Гласът му е здрав и добре обучен, а също така той е и завършен музикант, което прави работата на диригента с него много лесна”.
Даниел Дамянов завършва Православно богословие във ВТУ „Св.Св. Кирил и Методий”. Изучава оперно пеене като частен ученик при Стоян Кисьов и Костадинка Николова. През 2007 г. започва работа като солист на Русенската опера, участва в оперни спектакли в София, Варна, Бургас, Стара Загора, Пловдив. Репертоарът му включва партиите на: Каварадоси в „Тоска”; Дон Алваро в „Силата на съдбата”; Херцога в „Риголето”; Калаф в „Турандот”; Дон Хосе в „Кармен”; Де Грийо в „Манон Леско”; Радамес в „Аида”; Канио в „Палячи”; Манрико в „Трубадур”; Макдъф в „Макбет”, ;,Реквием” Верди; Алфредо в ,,Травиата”; Измаел в ,,Набуко”, Форесто в ,,Атила”; Отело в ,,Отело”; Дон Карлос в ,,Дон Карлос”.
Под диригентската палка на Лоренцо Бизарри и в изпълнение на оркестъра на Държавна опера Варна ще прозвучат най-популярните италиански арии и канцонети!

“Фондацията" празнува “Щурците” на 55 г.
2022-06-10 20:30 - 23:00 | Летен Театър – Варна, Морска градина, Варна, Bulgaria
Супер групата “Фондацията” стартира ново турне под надслов “Фондацията“ празнува “Щурците” на 55 г.”. То бе обявено по време на големия концерт на бандата на 31 март, пред препълнената с фенове зала 1 на НДК.
В турнето “Фондацията” празнува “Щурците” на 55 г. на сцената ще стъпят легендарните Валди Тотев и Георги Марков, които ще се присъединят към Кирил Маричков и останалите членове на “Фондацията” – Дони, Иван Лечев, Славчо Николов и Венко Поромански. Всички те ще изпълнят заедно най-големите хитове на знаменитата група.
За първи път от 5 години насам “Щурците” ще бъдат заедно на една сцена.
Музикантите от “Фондацията” обещават неповторимо изживяване за всички по време на концертите, а турнето ще продължи само до края на 2022 г.
Супер музикантите ще свирят първо в Русе – на 6 май, следва Варна – “Летен Театър” на 10 юни, Бургас – “Летен Театър” на 21 юли, Тутракан – на 28 юли, Пловдив – “Античен Театър” на 5 август и Созопол, в рамките на “Аполония” – на 4 септември.
Дали това ще е сбогуването на “Щурците” с публиката, само историята ще покаже.

Национален балет на Грузия "Сухишвили"
2022-06-08 20:00 - 22:00 | Летен Театър – Варна, Морска градина, Варна, Bulgaria
Национален балет на Грузия „Сухишвили“ – 75 години на сцена – Варна

Чамкория
2022-06-07 20:00 - 22:30 | Летен Театър – Варна, Морска градина, Варна, Bulgaria
„Чамкория“ по романа на Милен Русков е постановката, за която да намериш билет е почти невъзможно.
В ролята на главния герой Бае Славе е Захари Бахаров, а представлението е на режисьора Явор Гърдев.
„Качете се на омнибуса за Чамкория, за да се върнете назад във времето, да попътувате до стария планинския курорт и да чуете лично от шофьора Бае Славе всичко по всички лични и интимни въпроси, всичко по всички семейни и родови въпроси, всичко по всички комшийски, квартални и градски въпроси, всичко по всички балкански, регионални, международни и геополитически въпроси, всичко по всички партийни, политически, военни, дипломатически и държавни въпроси, всичко по всички технически, исторически, природонаучни, автомобилостроителни, естествонаучни, философски, животновъдни, кинематографически, културни и обществени въпроси, както и не на последно място – всичко по всички галактически и вселенски въпроси. Спектакълът съдържа и моменти на словесно откровение, поради което не се препоръчва за лица под 16 години.“
Анотация на Явор Гърдев
*Представлението не е подходящо за лица под 16 години.

Световна купа по спортна гимнастика за мъже и жени
2022-05-26 10:00 - 2022-05-29 18:00 | Дворец на културата и спорта – Варна, Дворец на културата и спорта - Варна, Варна, Bulgaria
Световна купа по спортна гимнастика за мъже и жени ще се проведе в Дворец на Спорта и Културата бул. „Княз Борис I-ви“ 115 от 26 Май – 10:00 ч. до 29 Май – 18:00 ч.

ЗА СВАТБИТЕ
2022-04-17 20:00 - 22:30 | Дворец на културата и спорта – Варна, Дворец на културата и спорта - Варна, Варна, Bulgaria
Не пропускайте най-мащабният спектакъл на Камен Донев досега на варненска сцена!
ЗА СВАТБИТЕ!
17 април – Дворец на Културата и Спорта, Варна.
Билети в мрежата на EVENTIM и билетна каса ДКС Варна
ЗА СВАТБИТЕ!
Песни, танци и истории из балканските земи
Авторски спектакъл на Камен Донев
Сценография и костюми: Николай Николов
Фотограф: Стефан Н. Щерев
Участват: Стоян Янкулов СТУНДЖИ, Петър Миланов, Ангел Демирев, Радослав Славчев – Riverman, Людмил Стойнев, Димитър Тишев, Борис Таслев, Добромир Велев, Любомир Желев, Костадин Атанасов, Eва Перчемлиева – Тъканова, Алесандра Борисова SUNNY, КРИСТА, Елена Кокорска, Галя Кокорска, Милена Караджова, Ива Григорова, ДФА „Фили Кутев“ с главен хореограф Ивайло Иванов, Росен Чепилски, Никола Боев, Полина Дойчева
и със специалното участие на КАМЕН ДОНЕВ
***
… Защо има сватби ли?…
… Ами, сватбата, Райне, е просто една метафора … символ на градежа. Защото в живота първо ти дават, а ти, ако си умен, вземаш… после с наученото създаваш и ти на свой ред… и най-подир трябва да започнеш и ти да даваш… а ако във всичката тая работа няма любов, значи си живял напусто. Бил си един себелюбец.
… И вътре в сърцето си всеки знае, че сватбата не е заради роклята, отрупаната трапеза, подаръците и буйната веселба.. не е и заради това какво ще кажат хората… сватбата е заради човека.
… Този, който ще те чака, ще те търси, ще се радва с теб и ще плаче с теб. Човекът, който ще ти дава сила и вяра, без да ги изискваш… Човекът който, след като сте изпратили детето си на терминал 2, ще те утеши и ще помълчи с теб. Човекът, който никога няма да позволи да си сам, дори когато един от двамата вече го няма…
КАМЕН ДОНЕВ

Турнир по футзал
2022-04-07 17:30 - 2022-04-11 22:30 | Дворец на културата и спорта – Варна, Дворец на културата и спорта - Варна, Варна, Bulgaria
Какво? – Турнир по футзал FIFA Futsal World Cup 2024 Preliminary Round
Кога? – 07 – 11 Април 2022 г.
Къде? – „Дворец на културата и спорта“ – Варна – зала „Конгресна“
България ще бъде домакин на мини турнира по футзал FIFA Futsal World Cup 2024 Preliminary Round. Състезанието ще се проведе на 07 – 11.04.2022 г. в зала „Конгресна“ на „Дворец на културата и спорта“ – Варна. В него ще вземат участие отборите на България, Косово, Шотландия и Армения, като срещите ще се проведат в следния график:
08.04. – 17:30ч. – Армения vs Шотландия / 19:45ч. – България vs Косово
09.04. – 17:30ч. – Косово vs Шотландия / 19:45ч. – България vs Армения
11.04. – 17:30ч. – Косове vs Армения / 19:45ч. – Шотландия vs България
Очакваме ви. ☺

26-27 Национален турнир МЛАД ОЛИМПИЕЦ до 19г-финал, ВИСША ЛИГА жени
2022-04-02 08:00 - 2022-04-03 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Турнир по тенис на маса, който ще се проведе в „ЗАЛА 20“ на ДКС.
ВИСША ЛИГА жени, втори етап -втори турнир.
Домакин на турнира е Корабостриотел 92.

Между приятели
2022-03-25 08:00 - 2022-03-27 17:00 | Дворец на културата и спорта – Варна, Дворец на културата и спорта - Варна, Варна, Bulgaria
Дата: 25-27 март 2022г.
Дворец на Културата и спорта варна – фоайе зала „Конгресна“

Време е да започнете пролетното подреждане на гардеробите и шкафовете, да отделите НАЙ-ЗАПАЗЕНИТЕ дрешки, играчки и каквото имате от вашите деца, за да ги продадете
Сайтът ни е ОТВОРЕН за регистрация и въвеждане на стоки.

Как да се подготвите за разпродажбата може да видите тук:
https://mejdupriqteli.com/?page_id=283

https://www.facebook.com/mejdupriqteli/
